Návrh ROZHODNUTIE RADY o pozícii Európskej únie týkajúcej sa rokovacích poriadkov Výboru pre DHP, Výboru pre colnú spoluprácu a Spoločného výboru pre rozvoj stanovených Dočasnou dohodou, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane /* COM/2013/086 final - 2013/0053 (NLE) */





DÔVODOVÁ SPRÁVA 1. KONTEXT NÁVRHU Dočasná dohoda, ktorou sa ustanovuje rámec pre Dohodu o hospodárskom partnerstve (ďalej len „dočasná DHP“) medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane, bola podpísaná 29. augusta 2009 a predbežne sa uplatňuje od 14. mája 2012. V článku 64 dohody sa zriaďuje Výbor pre DHP, ktorý je zodpovedný za správu dohody a plnenie všetkých úloh uvedených v dohode. Výboru pre DHP pomáha pri plnení jeho úloh Výbor pre colnú spoluprácu, ktorý je zriadený v súlade s článkom 41 protokolu 1 k dohode, a Spoločný výbor pre rozvoj, ktorý je zriadený v súlade s článkom 52 dohody. Výbor pre DHP si určí pravidlá organizácie a fungovania, ako aj rokovací poriadok pre oba podvýbory. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU Povinnosť prijať rokovací poriadok je stanovená v dočasnej DHP. Konzultovali sa všetky strany dohody a text rokovacieho poriadku bol dohodnutý a schválený ad referendum štyrmi signatárskymi štátmi VJA (Madagaskarom, Mauríciom, Seychelmi a Zimbabwe) na úvodnom stretnutí Výboru pre DHP v októbri 2012. Keďže táto iniciatíva nemá priamy hospodársky, sociálny ani environmentálny vplyv, nevykonalo sa žiadne posúdenie vplyvu tohto návrhu. 3. PRÁVNY ZÁKLAD NÁVRHU Návrh zahŕňa návrh rozhodnutia Rady na základe článku 218 ods. 9 Zmluvy o fungovaní Európskej únie, ktorým sa určuje pozícia Európskej únie. Podobné rozhodnutia s cieľom prijať rokovacie poriadky dohôd DHP už v minulosti boli prijaté. Toto rozhodnutie Rady zahŕňa ako prílohu návrh rozhodnutia, ktoré má prijať Výbor pre DHP v roku 2013. Súčasťou tohto návrhu sú 3 prílohy, ktoré obsahujú rokovací poriadok Výboru pre DHP, Výboru pre colnú spoluprácu a Spoločného výboru pre rozvoj. Všetky tieto rokovacie poriadky boli dohodnuté a schválené ad referendum štyrmi signatárskymi štátmi VJA na úvodnom stretnutí Výboru pre DHP v októbri 2012. 4. VPLYV NA ROZPOČET Obmedzený na administratívne výdavky. 2013/0053 (NLE) Návrh ROZHODNUTIE RADY o pozícii Európskej únie týkajúcej sa rokovacích poriadkov Výboru pre DHP, Výboru pre colnú spoluprácu a Spoločného výboru pre rozvoj stanovených Dočasnou dohodou, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane RADA EURÓPSKEJ ÚNIE, so zreteľom na Zmluvu o Európskej únii a Zmluvu o fungovaní Európskej únie, a najmä na jej článok 207 a článok 209 v spojení s jej článkom 218 ods. 9, so zreteľom na rozhodnutie Rady o podpise a predbežnom vykonávaní Dočasnej dohody, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane[1], so zreteľom na návrh Komisie, keďže: (1) Dočasná dohoda, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane, bola podpísaná 29. augusta 2009 a predbežne sa uplatňuje od 14. mája 2012. (2) V článku 64 uvedenej dohody sa zriaďuje Výbor pre DHP, ktorý je zodpovedný za správu dohody a plnenie všetkých úloh uvedených v dohode. (3) V článku 64 sa stanovuje, že Výbor pre DHP si určí pravidlá organizácie a fungovania. (4) Výboru pre DPH pomáha pri plnení jeho úloh Výbor pre colnú spoluprácu, ktorý je zriadený v súlade s článkom 41 protokolu 1 k dohode, a Spoločný výbor pre rozvoj, ktorý je zriadený v súlade s článkom 52 dočasnej dohody. (5) Európska únia by mala určiť pozíciu, ktorú zaujme v súvislosti s prijatím rokovacieho poriadku Výboru pre DHP a oboch podvýborov zriadených na základe dohody, ROZHODLA TAKTO: Článok 1 Pozícia Európskej únie v súvislosti s prijatím rozhodnutia Výboru pre DHP stanoveného Dočasnou dohodou, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane, o jeho rokovacom poriadku sa zakladá na návrhu rozhodnutia Výboru pre DHP pripojeného k tomuto rozhodnutiu. Nepodstatné zmeny návrhu rozhodnutia sa môžu schváliť bez ďalšieho rozhodnutia Komisie alebo Rady. Článok 2 Rozhodnutie Výboru pre DHP sa po jeho prijatí uverejní v Úradnom vestníku Európskej únie. Článok 3 Toto rozhodnutie nadobúda účinnosť dňom jeho prijatia. V Bruseli Za Radu predseda PRÍLOHA ROZHODNUTIE č. .../2013 VÝBORU PRE DHP zriadeného Dočasnou dohodou, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane, o prijatí rokovacieho poriadku Výboru pre DHP, Výboru pre colnú spoluprácu a Spoločného výboru pre rozvoj VÝBOR PRE DHP, so zreteľom na Dočasnú dohodu, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane, podpísanú 29. augusta 2009 v Grand Baie a predbežne uplatňovanú od 14. mája 2012, a najmä na jej článok 64, keďže: (1) V dohode sa stanovuje, že Výbor pre DHP si určí pravidlá organizácie a fungovania. (2) Výboru pre DPH pomáha pri plnení jeho úloh Výbor pre colnú spoluprácu, ktorý je zriadený v súlade s článkom 41 protokolu 1 k dohode, a Spoločný výbor pre rozvoj, ktorý je zriadený v súlade s článkom 52 dočasnej dohody, ROZHODOL TAKTO: Článok 1 1. Rokovací poriadok Výboru pre DHP je stanovený v prílohe I, rokovací poriadok Výboru pre colnú spoluprácu v prílohe II a rokovací poriadok Spoločného výboru pre rozvoj v prílohe III. 2. Týmito rokovacími poriadkami nie sú dotknuté osobitné pravidlá, ktoré sú stanovené v dohode alebo o ktorých prípadne rozhodne Výbor pre DHP. Článok 2 Toto rozhodnutie nadobúda účinnosť …. V (miesto) dňa (dátum). PRÍLOHA I ROKOVACÍ PORIADOK VÝBORU PRE DHP zriadeného Dočasnou dohodou, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane Článok 1 Rozsah pôsobnosti Rokovací poriadok uvedený v tejto prílohe sa uplatňuje na konanie každého zasadnutia Výboru pre DHP. Článok 2 Zloženie a predsedníctvo 1. Výbor pre DHP je na jednej strane zložený zo zástupcov strany EÚ a na druhej strane zo zástupcov signatárskych štátov východnej a južnej Afriky (ďalej len „signatárske štáty VJA“)[2] na úrovni ministrov alebo vyšších úradníkov. 2. Odkaz na „strany“ v rokovacom poriadku zodpovedá vymedzeniu uvedenému v článku 61 dohody. 3. Spolupredsedami Výboru pre DHP na úrovni ministrov sú zástupca Európskej únie a zástupca štátov VJA. Spolupredsedami Výboru pre DHP na úrovni vyšších úradníkov sú vyšší úradníci Európskej komisie v mene strany EÚ a zástupcovia signatárskych štátov VJA, obvykle na úrovni vyšších úradníkov. Signatárske štáty VJA sa budú v predsedníctve každý rok striedať. Článok 3 Pozorovatelia 1. Na zasadnutia Výboru pre DHP sa ako pozorovatelia prizvú zástupcovia Spoločného trhu pre východnú a južnú Afriku (COMESA) a zástupcovia Komisie pre Indický oceán (IOC). 2. Tajomník Výboru pre DHP informuje zástupcov organizácií COMESA a IOC o každom zasadnutí Výboru pre DHP, aby sa mohli zúčastniť ako pozorovatelia. 3. Strany sa môžu spoločne rozhodnúť, že prizvú ďalších pozorovateľov ad hoc. Títo pozorovatelia sa môžu zúčastniť na zasadnutí na základe pozvania od spolupredsedu a so súhlasom Výboru pre DHP. 4. Výbor pre DHP môže rozhodnúť, že pozorovatelia nebudú mať prístup na tie časti zasadnutí, ktoré sa týkajú citlivých záležitostí. Článok 4 Zasadnutia 1. Výbor pre DHP zasadá raz ročne, alebo keď si to vyžadujú okolnosti, po vzájomnej dohode oboch strán. Ak s tým obidve strany súhlasia, zasadnutia Výboru pre DHP sa môžu viesť v podobe videokonferencie alebo telekonferencie. V takomto prípade bude znášať každá strana svoje príslušné náklady spojené s konaním takýchto zasadnutí, pokiaľ sa strany nedohodnú inak. 2. Každé zasadnutie Výboru pre DHP sa koná v deň a na mieste, na ktorých sa obidve strany dohodli. 3. Zasadnutia Výboru pre DHP zvoláva tajomník Výboru pre DHP. Článok 5 Delegácie Spolupredsedovia Výboru pre DHP sú pred každým zasadnutím informovaní o plánovanom zložení delegácií štátov VJA a strany EÚ. Článok 6 Sekretariát 1. Úradníci Európskej komisie a signatárskych štátov VJA sa striedajú vo funkcii tajomníka Výboru pre DHP každých dvanásť mesiacov. Signatárskym štátom VJA môže pomáhať sekretariát organizácie COMESA. 2. Prvé obdobie sa začína v deň prvého zasadnutia Výboru pre DHP zriadeného dohodou a končí sa 31. decembra nasledujúceho roku. Funkciu tajomníka Výboru pre DHP plní počas prvého obdobia zástupca Európskej komisie. Signatárske štáty VJA sa budú vo funkcii tajomníka striedať. Článok 7 Dokumenty Pokiaľ sa rokovania Výboru pre DHP opierajú o písomné podkladové dokumenty, tajomník tieto dokumenty očísluje a rozošle ako dokumenty Výboru pre DHP najmenej 14 dní pred začiatkom zasadnutia. Článok 8 Korešpondencia 1. Každá korešpondencia určená Výboru pre DHP sa doručí tajomníkovi Výboru pre DHP. 2. Tajomník zabezpečí, aby sa korešpondencia určená Výboru pre DHP postúpila spolupredsedom výboru a prípadne rozoslala ako dokumenty uvedené v článku 7 tohto rokovacieho poriadku. 3. Korešpondenciu od spolupredsedov Výboru pre DHP zašle stranám tajomník a prípadne ju rozošle ako dokumenty uvedené v článku 7 tohto rokovacieho poriadku. Článok 9 Program zasadnutí 1. Tajomník Výboru pre DHP vypracuje predbežný anotovaný program každého zasadnutia na základe návrhov strán. Tajomník Výboru pre DHP ho zašle stranám najneskôr tri týždne pred začiatkom zasadnutia. 2. Predbežný anotovaný program zahŕňa body, o ktorých začlenenie do programu bol tajomník požiadaný najneskôr mesiac pred začiatkom zasadnutia, avšak tieto body nebudú zahrnuté do predbežného programu, pokiaľ tajomníkovi nebudú najneskôr v deň odoslania predbežného programu doručené príslušné podkladové dokumenty. 3. Výbor pre DHP prijme program na začiatku každého zasadnutia. Do programu možno zaradiť iný bod, než ktorý je uvedený v predbežnom programe, ak sa tak strany dohodnú. 4. Spolupredsedovia Výboru pre DHP môžu po dohode so stranami prizvať na jeho zasadnutia odborníkov, aby poskytli informácie o osobitných témach. 5. Tajomník môže so súhlasom strán skrátiť lehotu uvedenú v odseku 1 s cieľom zohľadniť okolnosti konkrétneho prípadu. Článok 10 Zápisnica 1. Tajomník čo najskôr, obvykle do jedného mesiaca, vypracuje návrh zápisnice z každého zasadnutia. 2. V zápisnici sa spravidla zhrnie každý bod programu a prípadne sa spresnia: a) všetky dokumenty predložené Výboru pre DHP; b) akékoľvek vyhlásenie, o ktorého zapísanie požiadal člen Výboru pre DHP; c) prijaté rozhodnutia, vydané odporúčania, dohodnuté vyhlásenia a prijaté závery týkajúce sa konkrétnych bodov. 3. Zápisnica zahŕňa aj zoznam účastníkov Výboru pre DHP a zoznam prípadných pozorovateľov zúčastnených na zasadnutí. 4. Signatárske štáty VJA a EÚ písomne schvália zápisnicu do dvoch mesiacov odo dňa zasadnutia. Zápisnicu po jej schválení podpíše tajomník. Každému signatárskemu štátu VJA a strane EÚ sa doručí jeden originál týchto autentických dokumentov. Článok 11 Rozhodnutia a odporúčania 1. Výbor pre DHP prijíma rozhodnutia a odporúčania na základe konsenzu. 2. Výbor pre DHP sa môže rozhodnúť, že akúkoľvek všeobecnú otázku, ktorá je v záujme krajín AKT a EÚ a vyplýva z dohody, predloží Rade ministrov AKT-EÚ vymedzenej v článku 15 dohody z Cotonou. 3. V období medzi zasadnutiami môže Výbor pre DHP prijímať rozhodnutia písomným postupom, ak s tým obidve strany súhlasia. Písomný postup pozostáva z výmeny nót medzi stranami. 4. Rozhodnutia Výboru pre DHP sa nazývajú „rozhodnutie“ a odporúčania Výboru pre DHP „odporúčanie“, pričom po názve nasleduje poradové číslo, dátum ich prijatia a opis ich predmetu. V každom rozhodnutí sa stanoví dátum nadobudnutia jeho účinnosti. 5. Rozhodnutia prijaté Výborom pre DHP overuje zástupca Európskej komisie v mene strany EÚ a zástupca štátov VJA. 6. Rozhodnutia a odporúčania sa zasielajú stranám ako dokumenty Výboru pre DHP. Článok 12 Verejnosť 1. Ak sa nerozhodne inak, zasadnutia Výboru pre DHP nie sú verejné. 2. Každá strana sa môže rozhodnúť uverejniť rozhodnutia alebo odporúčania Výboru pre DHP vo svojej príslušnej úradnej tlači. Článok 13 Jazyky 1. Pracovnými jazykmi Výboru pre DHP sú úradné jazyky, ktoré sú spoločné pre obidve strany, t. j. angličtina a francúzština. 2. Výbor pre DHP pri svojich rokovaniach a prijímaní rozhodnutí vychádza z dokumentácie a návrhov pripravených pokiaľ možno v oboch jazykoch uvedených v odseku 1. Rozhodnutia a odporúčania budú k dispozícii v oboch jazykoch uvedených v odseku 1. Článok 14 Výdavky 1. Každá strana znáša výdavky, ktoré jej vzniknú v dôsledku účasti na zasadnutiach Výboru pre DHP, pokiaľ ide o výdavky na zamestnancov, cestovné výdavky a diéty, ako aj poštovné a telekomunikačné výdavky. 2. Výdavky v súvislosti s organizovaním zasadnutí a rozmnožovaním dokumentov znáša strana, ktorá je organizátorom zasadnutia. 3. Výdavky v súvislosti so zabezpečením tlmočníckych služieb na zasadnutiach a s prekladom dokumentov znáša strana, ktorá je organizátorom zasadnutia. Výdavky spojené so zabezpečením tlmočníckych služieb a s prekladom dokumentov do a z iných úradných jazykov Európskej únie znáša strana EÚ. Článok 15 Zmeny a doplnenia rokovacieho poriadku Rokovací poriadok možno zmeniť a doplniť v súlade s ustanoveniami odseku 1 článku 11. PRÍLOHA II ROKOVACÍ PORIADOK VÝBORU PRE COLNÚ SPOLUPRÁCU zriadeného Dočasnou dohodou, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane Článok 1 Rozsah pôsobnosti Rokovací poriadok uvedený v tejto prílohe sa uplatňuje na konanie každého zasadnutia Výboru pre colnú spoluprácu. Článok 2 Úloha Výboru pre colnú spoluprácu Výbor pre colnú spoluprácu sa zriadi v súlade s článkom 41 protokolu1 k dohode. Zaoberá sa aj všetkými záležitosťami, ktorými ho poverí Výbor pre DHP. Článok 3 Zloženie a predsedníctvo 1. Výbor pre colnú spoluprácu je na jednej strane zložený zo zástupcov strany EÚ a na druhej strane zo zástupcov signatárskych štátov VJA[3]. 2. Odkaz na „strany“ v rokovacom poriadku zodpovedá vymedzeniu uvedenému v článku 61 dohody. 3. Spolupredsedami Výboru pre colnú spoluprácu sú zástupca Európskej komisie a zástupca štátov VJA. Signatárske štáty VJA sa budú v predsedníctve každý rok striedať. Článok 4 Pozorovatelia 1. Na zasadnutia Výboru pre colnú spoluprácu sa ako pozorovatelia prizvú zástupcovia Spoločného trhu pre východnú a južnú Afriku (COMESA) a zástupcovia Komisie pre Indický oceán (IOC). 2. Tajomník Výboru pre colnú spoluprácu informuje zástupcov organizácií COMESA a IOC o každom zasadnutí Výboru pre colnú spoluprácu, aby sa mohli zúčastniť ako pozorovatelia. 3. Strany sa môžu spoločne rozhodnúť, že prizvú ďalších pozorovateľov ad hoc. Títo pozorovatelia sa môžu zúčastniť na zasadnutí na základe pozvania od jedného zo spolupredsedov a so súhlasom Výboru pre colnú spoluprácu. 4. Výbor pre colnú spoluprácu môže rozhodnúť, že pozorovatelia nebudú mať prístup na tie časti zasadnutí, ktoré sa týkajú citlivých záležitostí. Článok 5 Zasadnutia 1. Pokiaľ nie je v dohode stanovené inak, Výbor pre colnú spoluprácu zasadá na žiadosť jednej zo strán. Ak s tým obidve strany súhlasia, zasadnutia Výboru pre colnú spoluprácu sa môžu viesť v podobe videokonferencie alebo telekonferencie. V takomto prípade bude znášať každá strana svoje príslušné náklady spojené s konaním takýchto zasadnutí, pokiaľ sa strany nedohodnú inak. 2. Každé zasadnutie Výboru pre colnú spoluprácu sa koná v deň a na mieste, na ktorých sa obidve strany dohodli. 3. Zasadnutia Výboru pre colnú spoluprácu zvoláva tajomník Výboru pre colnú spoluprácu. Článok 6 Delegácie Spolupredsedovia Výboru pre colnú spoluprácu sú pred každým zasadnutím informovaní o plánovanom zložení delegácií štátov VJA a Európskej únie. Článok 7 Sekretariát Úradníci Európskej komisie a štátov VJA sa striedajú vo funkcii tajomníka Výboru pre colnú spoluprácu každých dvanásť mesiacov. Signatárskym štátom VJA môže pomáhať sekretariát organizácie COMESA. Tieto obdobia sa časovo zhodujú s obdobiami, keď funkciu tajomníka Výboru pre DHP plní Európska únia, respektíve štáty VJA. Signatárske štáty VJA sa budú vo funkcii tajomníka striedať. Článok 8 Dokumenty Pokiaľ sa rokovania Výboru pre colnú spoluprácu opierajú o písomné podkladové dokumenty, tajomník tieto dokumenty očísluje a rozošle ako dokumenty Výboru pre colnú spoluprácu najmenej 14 dní pred začiatkom zasadnutia. Článok 9 Korešpondencia 1. Každá korešpondencia určená Výboru pre colnú spoluprácu sa doručí tajomníkovi Výboru pre colnú spoluprácu. 2. Tajomník zabezpečí, aby sa korešpondencia určená Výboru pre colnú spoluprácu postúpila spolupredsedom výboru a prípadne rozoslala ako dokumenty uvedené v článku 8 tohto rokovacieho poriadku. 3. Korešpondenciu od spolupredsedov Výboru pre colnú spoluprácu zašle stranám tajomník a prípadne ju rozošle ako dokumenty uvedené v článku 8 tohto rokovacieho poriadku. Článok 10 Program zasadnutí 1. Tajomník Výboru pre colnú spoluprácu vypracuje predbežný anotovaný program každého zasadnutia na základe návrhov strán. Tajomník Výboru pre colnú spoluprácu ho zašle stranám najneskôr tri týždne pred začiatkom zasadnutia. 2. Predbežný anotovaný program zahŕňa body, o ktorých začlenenie do programu bol tajomník požiadaný najneskôr mesiac pred začiatkom zasadnutia, avšak tieto body nebudú zahrnuté do predbežného programu, pokiaľ tajomníkovi nebudú najneskôr v deň odoslania predbežného programu doručené príslušné podkladové dokumenty. 3. Výbor pre colnú spoluprácu prijme program na začiatku každého zasadnutia. Do programu možno zaradiť iný bod, než ktorý je uvedený v predbežnom programe, ak sa tak strany dohodnú. 4. Spolupredsedovia Výboru pre colnú spoluprácu môžu po dohode so stranami prizvať na jeho zasadnutia odborníkov, aby poskytli informácie o osobitných témach. 5. Tajomník môže so súhlasom strán skrátiť lehotu uvedenú v odseku 1 s cieľom zohľadniť okolnosti konkrétneho prípadu. Článok 11 Zápisnica 1. Tajomník čo najskôr, obvykle do jedného mesiaca, vypracuje návrh zápisnice z každého zasadnutia. 2. V zápisnici sa spravidla zhrnie každý bod programu a prípadne sa spresnia: a) všetky dokumenty predložené Výboru pre colnú spoluprácu; b) akékoľvek vyhlásenie, o ktorého zapísanie požiadal člen Výboru pre colnú spoluprácu; c) prijaté rozhodnutia, vydané odporúčania, dohodnuté vyhlásenia a prijaté závery týkajúce sa konkrétnych bodov. 3. Zápisnica zahŕňa aj zoznam účastníkov Výboru pre colnú spoluprácu a zoznam prípadných pozorovateľov zúčastnených na zasadnutí. 4. Signatárske štáty VJA a EÚ písomne schvália zápisnicu do dvoch mesiacov odo dňa zasadnutia. Zápisnicu po jej schválení podpíše tajomník. Každému signatárskemu štátu VJA a strane EÚ sa doručí jeden originál týchto autentických dokumentov. Článok 12 Rozhodnutia a odporúčania 1. Výbor pre colnú spoluprácu prijíma rozhodnutia a odporúčania na základe konsenzu. 2. V období medzi zasadnutiami môže Výbor pre colnú spoluprácu prijímať rozhodnutia a odporúčania písomným postupom, ak s tým obidve strany súhlasia. Písomný postup pozostáva z výmeny nót medzi stranami. 3. Rozhodnutia Výboru pre colnú spoluprácu sa nazývajú „rozhodnutie“ a odporúčania Výboru pre colnú spoluprácu „odporúčanie“, pričom po názve nasleduje poradové číslo, dátum ich prijatia a opis ich predmetu. V každom rozhodnutí sa stanoví dátum nadobudnutia jeho účinnosti. 4. Rozhodnutia a odporúčania prijaté Výborom pre colnú spoluprácu overuje zástupca Európskej komisie v mene strany EÚ a zástupca štátov VJA. 5. Rozhodnutia a odporúčania sa zašlú stranám a Výboru pre DHP ako dokumenty Výboru pre colnú spoluprácu. Článok 13 Verejnosť 1. Ak sa nerozhodne inak, zasadnutia Výboru pre colnú spoluprácu nie sú verejné. 2. Každá strana sa môže rozhodnúť uverejniť rozhodnutia a odporúčania Výboru pre colnú spoluprácu vo svojej príslušnej úradnej tlači. Článok 14 Jazyky 1. Pracovnými jazykmi Výboru pre colnú spoluprácu sú úradné jazyky, ktoré sú spoločné pre obidve strany, t. j. angličtina a francúzština. 2. Výbor pre colnú spoluprácu pri svojich rokovaniach a prijímaní rozhodnutí vychádza z dokumentácie a návrhov pripravených pokiaľ možno v oboch jazykoch uvedených v odseku 1. Rozhodnutia a odporúčania budú k dispozícii v oboch jazykoch uvedených v odseku 1. Článok 15 Výdavky 1. Každá strana znáša výdavky, ktoré jej vzniknú v dôsledku účasti na zasadnutiach Výboru pre colnú spoluprácu, pokiaľ ide o výdavky na zamestnancov, cestovné výdavky a diéty, ako aj poštovné a telekomunikačné výdavky. 2. Výdavky v súvislosti s organizovaním zasadnutí a rozmnožovaním dokumentov znáša strana, ktorá je organizátorom zasadnutia. 3. Výdavky v súvislosti so zabezpečením tlmočníckych služieb na zasadnutiach a s prekladom dokumentov znáša strana, ktorá je organizátorom zasadnutia. Výdavky spojené so zabezpečením tlmočníckych služieb a s prekladom dokumentov do a z iných úradných jazykov Európskej únie znáša strana EÚ. Článok 16 Podávanie správ Výbor pre colnú spoluprácu podáva správy Výboru pre DHP. Článok 17 Zmeny a doplnenia rokovacieho poriadku Rokovací poriadok môže zmeniť a doplniť Výbor pre DHP. Výbor pre colnú spoluprácu môže predložiť Výboru pre DHP odporúčania navrhujúce zmeny rokovacieho poriadku. PRÍLOHA III ROKOVACÍ PORIADOK SPOLOČNÉHO VÝBORU PRE ROZVOJ zriadeného Dočasnou dohodou, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane Článok 1 Rozsah pôsobnosti Rokovací poriadok uvedený v tejto prílohe sa uplatňuje na konanie každého zasadnutia Spoločného výboru pre rozvoj. Článok 2 Úloha Spoločného výboru pre rozvoj Spoločný výbor pre rozvoj je zriadený ako podvýbor Výboru pre DHP. Podľa článku 52 dočasnej dohody sa zaoberá otázkami rozvojovej spolupráce spojenými s vykonávaním dočasnej dohody. Článok 3 Zloženie a predsedníctvo 1. Spoločný výbor pre rozvoj je na jednej strane zložený zo zástupcov strany EÚ a na druhej strane zo zástupcov štátov VJA. 2. Odkaz na „strany“ v rokovacom poriadku zodpovedá vymedzeniu uvedenému v článku 61 dohody. 3. Spolupredsedami Spoločného výboru pre rozvoj sú zástupca Európskej komisie a zástupca štátov VJA. Signatárske štáty VJA sa budú v predsedníctve každý rok striedať. Článok 4 Pozorovatelia 1. Na zasadnutia Spoločného výboru pre rozvoj sa ako pozorovatelia prizvú zástupcovia Spoločného trhu pre východnú a južnú Afriku (COMESA) a zástupcovia Komisie pre Indický oceán (IOC). 2. Tajomník Spoločného výboru pre rozvoj informuje zástupcov organizácií COMESA a IOC o každom zasadnutí Spoločného výboru pre rozvoj, aby sa mohli zúčastniť ako pozorovatelia. 3. Strany sa môžu spoločne rozhodnúť, že prizvú ďalších pozorovateľov ad hoc. Títo pozorovatelia sa môžu zúčastniť na zasadnutí na základe pozvania od spolupredsedu a so súhlasom Spoločného výboru pre rozvoj. 4. Spoločný výbor pre rozvoj môže rozhodnúť, že pozorovatelia nebudú mať prístup na tie časti zasadnutí, ktoré sa týkajú citlivých záležitostí. Článok 5 Zasadnutia 1. Pokiaľ nie je v dohode stanovené inak, Spoločný výbor pre rozvoj zasadá na žiadosť jednej zo strán. Ak s tým obidve strany súhlasia, zasadnutia Spoločného výboru pre rozvoj sa môžu viesť v podobe videokonferencie alebo telekonferencie. V takomto prípade bude znášať každá strana svoje príslušné náklady spojené s konaním takýchto zasadnutí, pokiaľ sa strany nedohodnú inak. 2. Každé zasadnutie Spoločného výboru pre rozvoj sa koná v deň a na mieste, na ktorých sa obidve strany dohodli. 3. Zasadnutia Spoločného výboru pre rozvoj zvoláva tajomník Spoločného výboru pre rozvoj. Článok 6 Delegácie Spolupredsedovia Spoločného výboru pre rozvoj sú pred každým zasadnutím informovaní o plánovanom zložení delegácií štátov VJA a Európskej únie. Článok 7 Sekretariát Úradníci Európskej komisie a štátov VJA sa striedajú vo funkcii tajomníka Spoločného výboru pre rozvoj každých dvanásť mesiacov. Signatárskym štátom VJA môže pomáhať sekretariát organizácie COMESA. Tieto obdobia sa časovo zhodujú s obdobiami, keď funkciu tajomníka Výboru pre DHP plní Európska únia, respektíve štáty VJA. Signatárske štáty VJA sa budú vo funkcii tajomníka striedať. Článok 8 Dokumenty Pokiaľ sa rokovania Spoločného výboru pre rozvoj opierajú o písomné podkladové dokumenty, tajomník tieto dokumenty očísluje a rozošle ako dokumenty Spoločného výboru pre rozvoj najmenej 14 dní pred začiatkom zasadnutia. Článok 9 Korešpondencia 1. Každá korešpondencia určená Spoločnému výboru pre rozvoj sa doručí tajomníkovi Spoločného výboru pre rozvoj. 2. Tajomník zabezpečí, aby sa korešpondencia určená Spoločnému výboru pre rozvoj postúpila spolupredsedom výboru a prípadne sa rozoslala ako dokumenty uvedené v článku 8 tohto rokovacieho poriadku. 3. Korešpondenciu od spolupredsedov Spoločného výboru pre rozvoj zašle stranám tajomník a prípadne ju rozošle ako dokumenty uvedené v článku 8 tohto rokovacieho poriadku. Článok 10 Program zasadnutí 1. Na základe návrhov strán vypracuje tajomník Spoločného výboru pre rozvoj predbežný program každého zasadnutia. Tajomník Spoločného výboru pre rozvoj ho zašle stranám najneskôr tri týždne pred začiatkom zasadnutia. 2. Predbežný anotovaný program zahŕňa body, o ktorých začlenenie do programu bol tajomník požiadaný najneskôr mesiac pred začiatkom zasadnutia, avšak tieto body nebudú zahrnuté do predbežného programu, pokiaľ tajomníkovi nebudú najneskôr v deň odoslania predbežného programu doručené príslušné podkladové dokumenty. 3. Spoločný výbor pre rozvoj prijme predbežný program na začiatku každého zasadnutia. Do programu možno zaradiť iný bod, než ktorý je uvedený v predbežnom programe, ak sa tak strany dohodnú. 4. Spolupredsedovia Spoločného výboru pre rozvoj môžu po dohode so stranami prizvať na svoje zasadnutia odborníkov, aby poskytli informácie o osobitných témach. 5. Tajomník môže so súhlasom strán skrátiť lehotu uvedenú v odseku 1 s cieľom zohľadniť okolnosti konkrétneho prípadu. Článok 11 Zápisnica 1. Tajomník čo najskôr, obvykle do jedného mesiaca, vypracuje návrh zápisnice z každého zasadnutia. 2. V zápisnici sa spravidla zhrnie každý bod programu a prípadne sa spresnia: a) všetky dokumenty predložené Spoločnému výboru pre rozvoj; b) každé vyhlásenie, o ktorého zápis požiada ktorýkoľvek člen Spoločného výboru pre rozvoj; c) prijaté rozhodnutia, vydané odporúčania, dohodnuté vyhlásenia a prijaté závery týkajúce sa konkrétnych bodov. 3. Zápisnica zahŕňa aj zoznam účastníkov Spoločného výboru pre rozvoj a zoznam prípadných pozorovateľov zúčastnených na zasadnutí. 4. Signatárske štáty VJA aj EÚ písomne schvália zápisnicu do dvoch mesiacov odo dňa zasadnutia. Zápisnicu po jej schválení podpíše tajomník. Každému signatárskemu štátu VJA a strane EÚ sa doručí jeden originál týchto autentických dokumentov. Článok 12 Odporúčania 1. Spoločný výbor pre rozvoj prijíma odporúčania na základe konsenzu. 2. V období medzi zasadnutiami môže Spoločný výbor pre rozvoj prijímať odporúčania písomným postupom, ak s tým obidve strany súhlasia. Písomný postup pozostáva z výmeny nót medzi stranami. 3. Odporúčania Spoločného výboru pre rozvoj sa nazývajú „odporúčanie“, pričom po názve nasleduje poradové číslo, dátum ich schválenia a opis predmetu. 4. Odporúčania prijaté Spoločným výborom pre rozvoj overuje zástupca Európskej komisie v mene strany EÚ a zástupca štátov VJA. 5. Odporúčania sa zašlú stranám ako dokumenty Spoločného výboru pre rozvoj a predložia sa Výboru pre DHP na zváženie. Článok 13 Verejnosť Ak sa nerozhodne inak, zasadnutia Spoločného výboru pre rozvoj nie sú verejné. Článok 14 Jazyky 1. Pracovnými jazykmi Spoločného výboru pre rozvoj sú úradné jazyky, ktoré sú spoločné pre obidve strany, t. j. angličtina a francúzština. 2. Spoločný výbor pre rozvoj pri svojich rokovaniach a prijímaní rozhodnutí vychádza z dokumentácie a návrhov pripravených pokiaľ možno v oboch jazykoch uvedených v odseku 1. Odporúčania budú k dispozícii v oboch jazykoch uvedených v odseku 1. Článok 15 Výdavky 1. Každá strana uhradí všetky výdavky, ktoré jej vznikli v dôsledku účasti na zasadnutiach Spoločného výboru pre rozvoj, pokiaľ ide o výdavky na zamestnancov, cestovné výdavky a diéty, ako aj poštovné a telekomunikačné výdavky. 2. Výdavky v súvislosti s organizáciou zasadnutí a rozmnožovaním dokumentov znáša strana, ktorá je organizátorom zasadnutia. 3. Výdavky v súvislosti so zabezpečením tlmočníckych služieb na zasadnutiach a s prekladom dokumentov znáša strana, ktorá je organizátorom zasadnutia. Výdavky spojené so zabezpečením tlmočníckych služieb a s prekladom dokumentov do a z iných úradných jazykov Európskej únie znáša strana EÚ. Článok 16 Podávanie správ Spoločný výbor pre rozvoj podáva správy Výboru pre DHP. Článok 17 Zmeny a doplnenia rokovacieho poriadku Rokovací poriadok môže zmeniť a doplniť Výbor pre DHP. Spoločný výbor pre rozvoj môže predložiť Výboru pre DHP odporúčania navrhujúce zmeny rokovacieho poriadku. ZJEDNODUŠENÝ FINANČNÝ VÝKAZ (použije sa v prípade každého interného rozhodnutia Komisie všeobecného významu s rozpočtovým vplyvom na administratívne rozpočtové prostriedky alebo na ľudské zdroje, pokiaľ nie je vhodné použiť iný druh finančného výkazu – článok 23 interných pravidiel) 1. Názov návrhu rozhodnutia: Rozhodnutie Rady o pozícii Európskej únie týkajúcej sa rokovacích poriadkov Výboru pre DHP, Výboru pre colnú spoluprácu a Spoločného výboru pre rozvoj stanovených Dočasnou dohodou, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane 2. Príslušné oblasti politiky a činnosti v rámci ABB: 20 – Obchodná politika 3. Právny základ: x Administratívna autonómia ¨ Ostatné (uveďte): ____________________ 4. Opis a dôvody: Rozhodnutie sa týka zasadnutí a fungovania inštitúcií, ktoré sa majú zriadiť podľa dočasnej DHP. Zasadnutia inštitúcií sa konajú s cieľom sledovať vykonávanie dohody. 5. Trvanie a odhadovaný finančný vplyv: 5.1. Obdobie uplatňovania: ¨ Rozhodnutie s obmedzeným trvaním: rozhodnutie má účinnosť od [dátum] do [dátum] x Rozhodnutie s neobmedzeným trvaním: v účinnosti od [dátum prijatia tohto rozhodnutia] 5.2. Odhadovaný vplyv na rozpočet: Návrh rozhodnutia vedie k: ¨ úsporám x dodatočným nákladom (pokiaľ áno, uveďte príslušné okruhy viacročného finančného rámca): Okruh 5 – administratívne výdavky 5.3. Účasť tretích strán na financovaní návrhu rozhodnutia: Ak sa v návrhu stanovuje spolufinancovanie členskými štátmi alebo inými subjektmi (uveďte, o ktoré ide), mali by ste uviesť úroveň spolufinancovania, pokiaľ je známa. v mil. EUR (zaokrúhlené na 3 desatinné miesta) || Rok n || Rok n+1 || Rok n+2 || Rok n+3 || Rok n+4 || Rok n+5 || Rok n+6 || Spolu Uveďte zdroj/subjekt spolufinancovania || || || || || || || || Spolufinancované rozpočtové prostriedky SPOLU || || || || || || || || 5.4. Vysvetlenie číselných údajov: Priemerné náklady na zamestnancov sú uvedené v poznámke pod čiarou http://www.cc.cec/budg/pre/legalbasis/pre-040-020_preparation_en.html 6. Súlad s platným viacročným finančným rámcom: x Návrh je v súlade s platným finančným plánovaním. ¨ Návrh si bude vyžadovať zmenu v plánovaní príslušného okruhu vo viacročnom finančnom rámci. ¨ Návrh si vyžaduje, aby sa použil nástroj flexibility alebo aby sa uskutočnila revízia viacročného finančného rámca[4] 7. Vplyv úspor alebo dodatočných nákladov na prideľovanie zdrojov: ¨ Zdroje, ktoré je potrebné získať prostredníctvom vnútorného prerozdelenia v rámci jednotlivých útvarov. x Zdroje pridelené príslušným útvarom. ¨ Zdroje, o ktoré je potrebné požiadať v ďalšom postupe prideľovania zdrojov. Potrebné ľudské a administratívne zdroje budú pokryté z prostriedkov, ktoré sa môžu prideliť riadiacemu generálnemu riaditeľstvu v rámci ročného postupu prideľovania zdrojov v závislosti od existujúcich rozpočtových obmedzení. PRÍLOHA: ODHADOVANÝ FINANČNÝ VPLYV (úspory alebo dodatočné náklady) NA ADMINISTRATÍVNE ROZPOČTOVÉ PROSTRIEDKY ALEBO ĽUDSKÉ ZDROJE FTE = ekvivalent plného pracovného času XX predstavuje príslušnú oblasť politiky alebo rozpočtovú hlavu v mil. EUR (zaokrúhlené na 3 desatinné miesta) FTE v osobách za rok || Rok || Rok || Rok || Rok || Rok || Rok || Rok || SPOLU /ročné náklady n || n+1 || n+2 || n+3 || n+4 || n+5 || n+6 Okruh 5 || FTE || Rozp. prostriedky || FTE || Rozp. prostriedky || FTE || Rozp. prostriedky || FTE || Rozp. prostriedky || FTE || Rozp. prostriedky || FTE || Rozp. prostriedky || FTE || Rozp. prostriedky || FTE || Rozp. prostriedky Plán pracovných miest (úradníci a/alebo dočasní zamestnanci) XX 01 01 01 (ústredie a zastúpenia Komisie) || 0,2 || 0,03 || 0,2 || 0,03 || 0,2 || 0,03 || 0,2 || 0,03 || 0,2 || 0,03 || 0,2 || 0,03 || 0,2 || 0,03 || 0,2 || 0,21 XX 01 01 02 (delegácie) || || || || || || || || || || || || || || || || Externí zamestnanci || XX 01 02 01 (celkové finančné krytie) || || || || || || || || || || || || || || || || XX 01 02 02 (delegácie) || || || || || || || || || || || || || || || || Iné rozpočtové riadky (uveďte) || || || || || || || || || || || || || || || || Medzisúčet – okruh 5 || 0,2 || 0,03 || 0,2 || 0,03 || 0,2 || 0,03 || 0,2 || 0,03 || 0,2 || 0,03 || 0,2 || 0,03 || 0,2 || 0,03 || 0,2 || 0,21 Mimo okruhu 5 || Plán pracovných miest (úradníci a/alebo dočasní zamestnanci) XX 01 05 01 (nepriamy výskum) || || || || || || || || || || || || || || || || 10 01 05 01 (priamy výskum) || || || || || || || || || || || || || || || || Externí zamestnanci XX 01 04 yy || || || || || || || || || || || || || || || || - Ústredie || || || || || || || || || || || || || || || || - Delegácie || || || || || || || || || || || || || || || || XX 01 05 02 (nepriamy výskum) || || || || || || || || || || || || || || || || 10 01 05 02 (priamy výskum) || || || || || || || || || || || || || || || || Iné rozpočtové riadky (uveďte) || || || || || || || || || || || || || || || || Medzisúčet – mimo okruhu 5 || || || || || || || || || || || || || || || || SPOLU || 0,2 || 0,03 || 0,2 || 0,03 || 0,2 || 0,03 || 0,2 || 0,03 || 0,2 || 0,03 || 0,2 || 0,03 || 0,2 || 0,03 || 0,2 || 0,21 Potrebné ľudské a administratívne zdroje budú pokryté z prostriedkov, ktoré sa môžu prideliť riadiacemu generálnemu riaditeľstvu v rámci ročného postupu prideľovania zdrojov v závislosti od existujúcich rozpočtových obmedzení. Ostatné administratívne výdavky XX predstavuje príslušnú oblasť politiky alebo rozpočtovú hlavu v mil. EUR (zaokrúhlené na 3 desatinné miesta) || Rok || Rok || Rok || Rok || Rok || Rok || Rok || SPOLU n || n+1 || n+2 || n+3 || n+4 || n+5 || n+6 Okruh 5 || || || || || || || || Ústredie: || || || || || || || || XX 01 02 11 01 – Služobné cesty a výdavky na reprezentáciu || 0,01 || 0,01 || 0,01 || 0,01 || 0,01 || 0,01 || 0,01 || 0,07 XX 01 02 11 02 – Náklady na stretnutia a konferencie || 0,01 || 0,01 || 0,01 || 0,01 || 0,01 || 0,01 || 0,01 || 0,07 XX 01 02 11 03 – Výbory || || || || || || || || XX 01 02 11 04 – Štúdie a konzultácie || || || || || || || || XX 01 03 01 03 – Zariadenie a nábytok || || || || || || || || XX 01 03 01 04 – Služby a ostatné prevádzkové výdavky || || || || || || || || Iné rozpočtové riadky (ak je to potrebné, uveďte) – prekladateľské služby || 0,01 || 0,01 || 0,01 || 0,01 || 0,01 || 0,01 || 0,01 || 0,07 Delegácie: || || || || || || || || XX 01 02 12 01– Služobné cesty, konferencie a výdavky na reprezentáciu || || || || || || || || XX 01 02 12 02 – Ďalšie vzdelávanie zamestnancov || || || || || || || || XX 01 03 02 01 – Nadobúdanie, nájom a súvisiace výdavky || || || || || || || || XX 01 03 02 02 – Zariadenie, nábytok, dodávky a služby || || || || || || || || Medzisúčet – okruh 5 || 0,03 || 0,03 || 0,03 || 0,03 || 0,03 || 0,03 || 0,03 || 0,21 Mimo okruhu 5 || || || || || || || || XX 01 04 yy – Výdavky na technickú a administratívnu pomoc (okrem externých zamestnancov) z operačných rozpočtových prostriedkov (pôvodné rozpočtové riadky „BA“) || || || || || || || || - Ústredie || || || || || || || || - Delegácie || || || || || || || || XX 01 05 03 – Ostatné výdavky na riadenie – nepriamy výskum || || || || || || || || 10 01 05 03 – Ostatné výdavky na riadenie – priamy výskum || || || || || || || || Iné rozpočtové riadky (ak je to potrebné, uveďte) || || || || || || || || Medzisúčet – mimo okruhu 5 || || || || || || || || CELKOVÝ SÚČET || 0,03 || 0,03 || 0,03 || 0,03 || 0,03 || 0,03 || 0,03 || 0,21 Potrebné ľudské a administratívne zdroje budú pokryté z prostriedkov, ktoré sa môžu prideliť riadiacemu generálnemu riaditeľstvu v rámci ročného postupu prideľovania zdrojov v závislosti od existujúcich rozpočtových obmedzení. [1] Ú. v. EÚ L 111, 24.4.2012, s. 1. [2] Madagaskar, Maurícius, Seychely a Zimbabwe. [3] Madagaskar, Maurícius, Seychely a Zimbabwe. [4] Pozri body 19 a 24 medziinštitucionálnej dohody.